钦定古今图书集成/明伦汇编/氏族典/第601卷 > 《廖用贤尚友录》 > 夏侯胜
## 钦定古今图书集成/明伦汇编/氏族典/第601卷 > 《廖用贤尚友录》 > 夏侯胜

按《汉书夏侯胜传》：“胜字长公，东平人。胜少孤，好学，从
始昌受《尚书》及《洪范五行传》，说灾异。后事蕳卿，又从
欧阳氏问。为学精孰，所问非一师也。善说礼服。征为
博士光禄大夫。会昭帝崩，昌邑王嗣立，数出胜当乘
舆前谏。后废昌邑王，尊立宣帝。霍光以为群臣。奏事
东宫，太后省政宜，知经术，白令胜用《尚书》授太后。迁”
长信少府，赐爵关内侯。宣帝初即位，欲褒先帝，胜独
曰“不宜。”于是丞相义、御史大夫广明劾奏胜非议诏
书，毁先帝，不道，下狱，因大赦。出为谏大夫、给事中。胜
为人质朴守正简易，亡威仪。迁太子太傅，受诏撰《尚
书》《论语说》。年九十，卒官。赐冢茔，葬平陵。太后赐钱二
百万，为胜素服五日，以报师傅之恩，儒者以为荣。